## Koncerter i Danmark.
Som det ses, er der en del artikler om musikere og bands, der har afsnit med overskriften "Koncerter i Danmark". Det illustrerer meget godt at det er en vinkel, som vore læsere og skribenter har interesse for, og som giver artiklerne mere værdi. Vinkelen har også den fordel, at det ofte er lettere (for vore brugere) at finde kilder til danske koncerter end til koncerter så mange andre steder. Betyder det så at vi er forpligtet til også at skrive om koncerter i alle mulige andre lande? Nej, men hvis nogen har kilderne i orden og finder det interessant at skrive om, skal de da være velkomne. Når/hvis koncerterne kommer til at fylde for meget, må vi tage diskussionen i den enkelte artikel. -- () 1. mar 2014, 10:04 (CET)
Det var da dejligt at se et indlæg, der ikke er så bange for, at vi får danske vinkler på artikler. Jeg har set alt for mange diskussioner reelt blive lukket med en bemærkning om, at vi "skriver en encyklopædi på dansk, ikke en dansk encyklopædi". Jeg er i høj grad enig med Palnatoke om, at fx afsnit om dansk-orienterede forhold ikke er odiøse, og at de ikke udelukker beskrivelser om andre forhold - man må bare gøre sig klart, at der ofte både er mere interesse for at "læse" og "skrive" om de danske vinkler. Et andet eksempel er lister for udenlandske fodboldklubber med danske spillere i klubben. -- () 1. mar 2014, 14:17 (CET)
Jeg forstår jer begge, men er bare ikke enig. Det afhænger vel af hvordan man nu selv vægter de forskellige principper. Og der har jeg åbenbart en anden vægtning. -- 1. mar 2014, 16:10 (CET)
Vil det sige, at du vil slette den type oplysninger? -- () 1. mar 2014, 18:14 (CET)
Jeg kan ikke se, at der er noget galt i at tilføje information, selv om den primært er fra dansk vinkel. Selvfølgelig skal artiklen ikke have "kraftig" slagside, derhen at relevante, internationale oplysninger udelukkes og ignoreres, men argumentet om at vi ikke kan tilføje dansk information, når den er tilgængelig, fordi vi ikke har tilsvarende international information, giver i min optik ikke megen mening. Sagt anderledes er argumentet om at "vi ikke kan tilføje information, fordi vi mangler information" et evighedsargumentet, der effektivt begrænser udbygningen af artikler. Tværtimod må tilføjelsen af dansk vinkel være en uudtalt opfordring til at finde og tilføje den tilsvarende internationale vinkel - og ud fra dén argumentation kan det hele føre til bedre og mere omfattende artikler. Endelig kan man argumentere for at vi, med vores større lokalkendskab, har lettere ved at tilvejebringe danskvinklet information, som internationale skribenter kan have glæde af til oversættelser m.v. - og derigennem kan de fokusere på at finde den internationale information, som vi så tilsvarende kan "kopiere" retur til den danske artikel. -- () 2. mar 2014, 08:11 (CET)
Ja, jeg sletter den slags oplysninger. For jeg finder dem ikke relevante. Hvilke koncerter en given musiker har spillet ved i et tilfældigt land, finder jeg ikke relevant. -- 4. mar 2014, 16:04 (CET)
@EPO: Det er jeg ikke glad for at høre. Jeg mener, at det specielt for store internationale navne kan være vældig interessant for en person, der søger oplysninger på da-wiki, hvornår de har optrådt i Danmark. Rent pragmatisk er der vel en grænse for, hvor mange koncerter det giver mening at holde styr på. Det er nøgleordet her: Vi bør forholde gå pragmatisk til værks. Af samme grund vil jeg heller ikke nævne koncerter i andre lande, med mindre der har været noget helt specielt ved nogle af dem. -- () 4. mar 2014, 16:36 (CET)
Dér har vi stridens kerne. Hvorfor Danmark hvis ikke f.eks. Rusland? Som nævnt: Vi forstår hinandens pointer, men mener blot ikke det samme. Og det kommer vi næppe til. -- 4. mar 2014, 16:41 (CET)
 (redigeringskonflikt) Enig i at verdensnavnes "Koncerter i Danmark" er relevant. Det er vel ingen skade til at være lidt brugervenlig, og jeg har altid fundet argumentet om at vi " "skriver en encyklopædi på dansk, ikke en dansk encyklopædi"" for lidt søgt. Mit gæt er at 98,x% eller flere af læsere der kan dansk, er interesseret i danske forhold. - () 4. mar 2014, 16:48 (CET)
 Ofte vil den slags koncerter vel være en del af en turne af en slags, og så kan de fint skrives ind i en artikel om denne turne. Ellers synes jeg i og for sig heller ikke, at det gør noget, hvis der er et kort afsnit om koncerter i Danmark, hvor der er relevant. () 4. mar 2014, 17:02 (CET)
Jeg er rystet over, at en erfaren bruger som "bare" sletter relevante informationer, fordi han tilfældigvis mener, at de irrelevante for ham. Det placerer ham efter min mening i den håndfuld erfarne brugere, som obstruerer Wikipedias grundlæggende ide. Det ville være kønt, hvis alle slettede informationer - eller hele artikler- fordi emnet, vinklen eller lignende ikke "passer" dem. Det er tæt på, at EPO's indrømmelse er hærværk og bør udløse sanktioner.-- () 4. mar 2014, 17:01 (CET)
"Hvorfor Danmark hvis ikke f.eks. Rusland?" - og der hopper kæden af, for der er ingen, der aktivt holder oplysninger om russiske koncerter ude. Vi begår uden tvivl store undladelsessynder i forhold til koncerter andre steder, men dem kan man rette op på, hvis man har adgang til gode kilder fra de pågældende steder. Og ved at have danske koncerter med, giver vi også folk på andre sprogversioner noget at arbejde med. -- () 4. mar 2014, 17:13 (CET)
